
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS IR INVESTICIJŲ SKYRIUS

SPRENDIMO „DĖL ŠIAULIŲ MIESTO SAVIVALDYBĖS TARYBOS 2018 M. RUGSĖJO 6 D. SPRENDIMO NR. T-288 „DĖL VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS ŠIAULIŲ MIESTO SAVIVALDYBĖS VIEŠOSIOSE VIETOSE IŠDAVIMĄ NUOSTATŲ PATVIRTINIMO“ PAKEITIMO“ PROJEKTO
AIŠKINAMASIS RAŠTAS

2024-05-06
Šiauliai



Sprendimo projekto tikslas indeksuoti (perskaičiuoti) Konkurso laimėtojo (pagal konkretų Konkurso objektą) pasiūlytą mokėti mėnesio rinkliavą ir nustatyti sprendimo įsigaliojimo datą.

Šiuo metu galioja Vietinės rinkliavos už leidimo prekiauti ar teikti paslaugas Šiaulių miesto viešosiose vietose išdavimą nuostatai, patvirtinti Šiaulių miesto savivaldybės tarybos 2018 m. rugsėjo 6 d. sprendimo Nr. T-288 „Dėl Vietinės rinkliavos už leidimo prekiauti ar teikti paslaugas Šiaulių miesto savivaldybės viešosiose vietose išdavimą nuostatų patvirtinimo“ 1 punktu (toliau – Nuostatai), kurie paskutinį kartą pakeisti Šiaulių miesto savivaldybės tarybos 2024 m. birželio 6 d. sprendimu Nr. T-205 „Dėl Šiaulių miesto savivaldybės tarybos 2018 m. rugsėjo 6 d. sprendimu Nr. T-288 „Dėl Vietinės rinkliavos už leidimo prekiauti ar teikti paslaugas Šiaulių miesto viešosiose vietose išdavimą nuostatų patvirtinimo“ pakeitimo“ (Nr.T-205, paskelbta TAR 2024-06-07 (suvestinė redakcija nuo 2024-06-06)).
Rinkliavų įstatymo 13 straipsnio 3 dalimi nustatyta, kad „<...> Savivaldybės taryba atskiru sprendimu gali vietinės rinkliavos dydį kartą per metus indeksuoti, taikydama metinį vartojimo kainų indeksą, jeigu jis didesnis negu 1,1.<…>“. Šis reglamentavimas perkeltas ir įtvirtintas Nuostatų 91 punkte: „91. Jeigu metinis vartojimo kainų indeksas yra didesnis negu 1,1, vietinės rinkliavos dydžiai, nurodyti Nuostatų 1, 2 prieduose, ir Konkurso laimėtojo pasiūlyta mokėti mėnesio vietinė rinkliava pagal konkretų Konkurso objektą (dalyką) indeksuojami vieną kartą per metus atskiru Savivaldybės tarybos sprendimu“. Atliekant vietinės rinkliavos perskaičiavimą einamaisiais metais, atsižvelgiama į praėjusių metų gruodžio mėnesio vartotojų kainų indeksą (pokytį). 

Sprendimo projektu siūloma indeksuoti Konkurso (pagal konkretų Konkurso objektą (dalyką) laimėtojo pasiūlytą mokėti mėnesio rinkliavą. Atsižvelgiant į Konkurso gauti leidimą teikti laisvalaikio pramogų paslaugas viešosiose vietose, vykusio 2023 m. vasario 21 d. rezultatus (2023 m. vasario 24 d. protokolas Nr. VAK-93), vadovaujantis Savivaldybės administracijos direktoriaus 2023 m. kovo 1 d. įsakymu Nr. A-332 „Dėl Konkurso gauti leidimą teikti laisvalaikio pramogų paslaugas viešosiose vietose laimėtojo patvirtinimo“, laikantis 2023-03-31 Pramoginių įrenginių naudojimo viešojoje vietoje sutarties Nr. SŽ-615 įsipareigojimų, indeksuoti Konkurso laimėtojo pasiūlytą mokėti mėnesio rinkliavą (už leidimo vandens pramogų paslaugoms teikti išdavimą (paslaugoms vandens pramoginiais įrenginiais teikti Talkšos ežero teritorijoje šalia Meškerių g.) – 471, 00 Eur (keturis šimtus septyniasdešimt vieną eurą, 00 ct), ir nustatyti Konkurso laimėtojui naują mokėtiną mėnesio rinkliavos dydį – 476,65 Eur (keturis šimtus septyniasdešimt šešis eurus 65 ct).
Siūloma nustatyti, kad sprendimas įsigaliotų 2024 m. rugpjūčio 1 d.

Priėmus sprendimą numatomos teigiamos pasekmės: padidės Savivaldybės biudžeto pajamos.
Neigiamos pasekmės: po indeksavimo nežymiai padidės vietinė rinkliava už leidimo prekiauti (teikti paslaugas) išdavimą Konkurso laimėtojui.

Nenumatoma.

Sprendimui įgyvendinti papildomų teisės aktų priimti nereikės.
Sprendimui įgyvendinti reikalingos lėšos.
Sprendimui įgyvendinti lėšos nereikalingos.

Antikorupcinis vertinimas neatliekamas, nes teisinis reguliavimas nekeičiamas. 
Sprendimo projektą parengė Šiaulių miesto savivaldybės administracijos Ekonomikos ir investicijų skyrius, vedėja – Aistė Petkuvienė (tel. (8 41) 596 283, el. p.: aiste.petkuviene@siauliai.lt). Tiesioginis rengėjas – Ekonomikos ir investicijų skyriaus vyr. specialistė Leta Rinkevičienė, tel. (8 41) 383 431, el. p.: leta.rinkeviciene@siauliai.lt. Projekto iniciatorius: Savivaldybės administracijos Ekonomikos ir investicijų skyrius.

Numatomo teisinio reguliavimo poveikio vertinimas neatliktas, nes sprendimo projektu nėra numatoma reglamentuoti iki šiol nereglamentuotus santykius, ar iš esmės keisti teisinį reglamentavimą.

